Conqueror

**FV&nbsp;214 Conqueror** () — брытанскі цяжкі паваенны танк. Быў распрацаваны ў процівагу савецкаму цяжкаму танку ІС-3; сваёй 120-мм гарматай пераўзыходзіў 20-фунтавую (83,4&nbsp;мм) зброю папярэдніка, «Цэнтурыёна». Задачай «Канкерара» было забесьпячэньне супрацьтанкавага прыкрыцьця для «Цэнтурыёну». Выкарыстоўваліся «Канкерары» ў войсках, раскватараваных у Заходняй Нямеччыне; у арміі Вялікабрытаніі «Канкерары» і «Цэнтурыёны» былі замененыя на «Чыфтэйны».

## Гісторыя стварэньня
Шасі для «Канкерара» было ўзятае ў танку падтрымкі пяхоты A45, праектаваньне якога пачалося ў 1944 року неўзабаве пасьля сканчэньня A 41 Centurion. Пасьля вайны праект быў скарэктаваны ў бок «унівэрсальнага танку» з сэрыі FV&nbsp;200. Плянавалася, што 200-я сэрыя мецьме адзіны корпус для ўсіх відаў бранятэхнікі (самаходнай артылерыі, бронетранспартэру, трох відаў танкаў і інш.). Адным з танкам меў быць цяжкі 55-тонны FV&nbsp;201 з 83,4&nbsp;мм гарматай.

У 1949 року было вырашана замяніць гармату да 120&nbsp;мм. Гэта замарудзіла працу над праектам, і ў 1952 на аснове спалучэньня корпусу FV&nbsp;201 з 17-фунтавай вежай Centurion Mk 2 паўстаў цяжкі танк **FV&nbsp;221 Caernarvon Mark I**. Яшчэ 21 танк, названы Caernarvon Mk II, быў збудаваны з 20-футавай гарматай Mk III. Плянавалася, што «асноўным баявым танкам» сэрыі стане FV&nbsp;221, аднак пасьля посьпеху A41 Centurion патрэба ў такой тэхніцы адпала, і Caernarvon далей за выпрабаваньні не пайшоў. У 1955 сышоў з канвэеру першы Conqueror. Былі сабраныя 20 танкаў Mark 1 і 165 Mark 2, у тым ліку пераробленыя з Caernarvon Mk II. Вытворчасьць скончылася ў 1959 року. Пасьля абсталяваньня «Цэнтурыёну» 105-мм гарматай L7 і яны страцілі сваё тактычнае прымяненьне.

Новая гармата большага калібру была амэрыканскае распрацоўкі, такая ж, што на іхнім цяжкім танку М103; пазьней яна будзе выкарыстоўвацца і ў танках Chieftain.

Браня для свайго часу была вельмі вялікая, асабліва лабавая: (178&nbsp;мм) у гарызантальнай праекцыі. Зь іншага боку, вялікі памер корпусу, патрэбны дзеля трыманьня агромністай вежы зь вялікай гарматай, зрабіў танк вельмі цяжкім, таму ён быў непаваротлівы і ненадзейны. Аднак, як і танк ваеннага часу «Чэрчыль», «Канкерар» меў выдатную прахаджальнасьць на мясцовасьці, ня горшую за лягчэйшы «Цэнтурыён».

Асаблівасьцю танку быў паваротны камандзірскі купал, перадавы для свайго часу. Камандзір мог павярнуць свой купал незалежна ад вежы, вымяраць адлегласьць з дапамогай  і накіраваць стралка ў кірунку, пазначаным мэханічным спосабам. Тэарэтычна ў час прыцэльваньня стралка камандзір мог шукаць новую цэль.

## Варыянты
Варыянты «Канкерару» і праекты, якія прывялі да ягонай распрацоўкі:
*FV&nbsp;214 Канкерар
**Mk I (меў тры пэрыскопы для кіроўцы)
**Mk II (меў лепшае злучэньне пярэдніх бронелістоў, адзін пэрыском для кіроўцы і палепшаную выхлапную сыстэму)
**Mk II/I/H — перабудаваныя «Канавэны»
*FV&nbsp;215b
:Канструктарскія праекты на шасі «Канкерару» зь вежай абмежаванай паваротлівасьці і 183-мм гарматай. Выраблены драўляны макет
*FV&nbsp;221 «Канавэн»
**Mk I — прататып
**Mk II — экспэрымэнтальная сэрыя, 21 выпушчаны
*Браняваная эвакуацыйная машына FV&nbsp;222 «Канкерар» (ARV)
**Mk I — 8 выпушчаныя
**Mk II — 20 выпушчаныя. Маса: 57 тонаў.

## Крыніцы

## Літаратура
*
*
*
*

## Вонкавыя спасылкі
* Фотагалерэя «Канкерараў»

Катэгорыя:Цяжкія танкі
Катэгорыя:Танкі Вялікабрытаніі
Катэгорыя:Танкі Халоднай вайны
Катэгорыя:Vickers